3.  การประกอบธุรกิจของแต่ละสายผลิตภัณฑ์

    1.  ธุรกิจโทรทัศน์

(1) ลักษณะผลิตภัณฑ์หรือบริการ

ลักษณะการให้บริการของบริษัทฯ คือ การจำหน่ายเวลาโฆษณาในรายการโทรทัศน์ที่บริษัทฯ ผลิตเอง
และรายการที่เช่าเหมาเวลารวมการผลิตจากสถานี โดยบริษัทฯ
มีประสบการณ์และความชำนาญในการผลิตรายการโทรทัศน์ประเภททั่วไป สารคดี เกมส์โชว์ วาไรตี้
และละครโทรทัศน์ ด้วยนโยบายในการผลิตรายการที่มีคุณภาพและอยู่ในความนิยมของผู้ชมแต่ละกลุ่ม

ลักษณะรายการโทรทัศน์ในปัจจุบัน สามารถแบ่งออกได้ดังนี้

1.  รายการโทรทัศน์ที่บริษัทฯ บริหารการผลิตและจำหน่ายเวลาโฆษณาแต่ผู้เดียว

คือ รายการที่สร้างสรรค์ ผลิต
และดำเนินการบริหารการจำหน่ายเวลาโฆษณาโดยคณะทำงานของบริษัทฯ
โดยลิขสิทธิ์ของรายการเหล่านี้จะเป็นของบริษัทฯ

2. รายการโทรทัศน์ที่บริษัทฯ ร่วมผลิต

คือ รายการที่บริษัทฯ เป็นเจ้าของเวลาออกอากาศและร่วมลงทุนกับบริษัทอื่นๆ ในการสร้างสรรค์
ผลิตรายการ และรวมถึงการบริหารการจำหน่ายเวลาโฆษณา

3. รายการโทรทัศน์ที่บริษัทฯ บริหารการจำหน่ายเวลาโฆษณาให้

คือ รายการที่บริษัทฯ
เช่าเวลาออกอากาศจากสถานีโทรทัศน์รวมต้นทุนการผลิตด้วยเพื่อจำหน่ายเวลาโฆษณาในรายการนั้นๆ

จำนวนรายการโทรทัศน์ของบริษัทฯ ระหว่างปี 2547-2549 มีดังนี้

ปี 2549 ปี 2548 ปี 2547

จำนวนรายการ จำนวนรายการ จำนวนรายการ

ช่อง 5 - - 2

ช่อง 7 13 5 7

ช่อง 9 - 2 2

ช่อง 11 - 1 1

ช่อง ไอทีวี - 1 2

รวม 13 9 14

รายละเอียดรายการที่มีการออกอากาศในปี 2549

+--------------+--------------------+-----------------+--------------+
| ชื่อรายการ     | สัญญลักษณ์            | รูปแบบรายการ     | วัน-เวลา      |
|              |                    |                 |              |
|              | ประจำรายการ        |                 | ใ            |
|              |                    |                 | นการออกอากาศ |
+--------------+--------------------+-----------------+--------------+
| ข่าวภาคเช้า    | []                 | รายงานข่าวภาคเช้า | วันจันทร์-ศุกร์   |
|              |                    |                 |              |
|              |                    |                 | เวลา         |
|              |                    |                 | 05:30-06:30  |
|              |                    |                 | น.           |
+--------------+--------------------+-----------------+--------------+
| ข่าวภาคเที่ยง   | []                 | ร               | วันจันทร์-ศุกร์   |
|              |                    | ายงานข่าวภาคเที่ยง |              |
|              |                    |                 | เวลา         |
|              |                    |                 | 12:00-12:45  |
|              |                    |                 | น.           |
+--------------+--------------------+-----------------+--------------+
| ละค          |                    | ละคร            | วันอาทิตย์      |
| รหลังข่าวภาคค่ำ |                    |                 |              |
|              |                    |                 | เวลา         |
|              |                    |                 | 20:30-22:15  |
|              |                    |                 | น.           |
+--------------+--------------------+-----------------+--------------+
| ชิงร้อยชิงล้าน   | []                 | เกมส์โชว์         | วันพุธ         |
|              |                    | ร่วมกับบมจ.       |              |
|              |                    | เวิร์คพอยท์        | เวลา         |
|              |                    | เอ็นเทอร์เทนเมนท์  | 22:25-00.25  |
|              |                    |                 | น.           |
+--------------+--------------------+-----------------+--------------+
| ละครโกมินทร์   | []                 | ละครพื้นบ้าน       | วันพุธ-ศุกร์     |
|              |                    |                 |              |
|              |                    |                 | เวลา         |
|              |                    |                 | 16:30-17:00  |
|              |                    |                 | น.           |
+--------------+--------------------+-----------------+--------------+
| ห้องซน /      | [] []              | รายการเพลง      | วันจันทร์       |
| ภาษาปาร์ตี้     |                    |                 |              |
|              |                    |                 | เวลา         |
|              |                    |                 | 00:25-01:25  |
|              |                    |                 | น.           |
+--------------+--------------------+-----------------+--------------+
| คิดดีคิดสนุก     | []                 | เรียลลิตี้สำหรับเด็ก  | วันจันทร์       |
|              |                    |                 |              |
|              |                    |                 | เวลา         |
|              |                    |                 | 16:30-17:00  |
|              |                    |                 | น.           |
+--------------+--------------------+-----------------+--------------+
| พริกไทไข่กวน   | []                 | กา              | วันพุธ         |
|              |                    | รปรุงอาหารโดยเด็ก |              |
|              |                    |                 | เวลา         |
|              |                    |                 | 17:00-17:30  |
|              |                    |                 | น.           |
+--------------+--------------------+-----------------+--------------+
| วายุอ         | [][]               | การ์ตูนผจญภัย      | วันพฤหัสบดี     |
| ิทธิฤทธิ์เทพวานร |                    |                 |              |
|              |                    |                 | เวลา         |
|              |                    |                 | 17:00-17:30  |
|              |                    |                 | น.           |
+--------------+--------------------+-----------------+--------------+
| สวัสดีสุวรรณภูมิ  | [] []              | สารคดี 1 นาที     | วันจันทร์-อังคาร |
| / ด้วยมือนี้     |                    |                 |              |
|              |                    |                 | เวลา         |
|              |                    |                 | 18:14-18:15  |
|              |                    |                 | น.           |
+--------------+--------------------+-----------------+--------------+
| รักลูกทุกวัน /   | [] []              | สารคดี 1 นาที     | วันพุธ-ศุกร์     |
|              |                    |                 |              |
| รักษ์สิ่งแวดล้อม  |                    |                 | เวลา         |
|              |                    |                 | 18:14-18:15  |
|              |                    |                 | น.           |
+--------------+--------------------+-----------------+--------------+
| จอมซนมนตรา   | []                 | การ์ต            | วันเสาร์-อาทิตย์ |
|              |                    | ูนผจญภัยแฝงคติธรรม |              |
|              |                    |                 | เวลา         |
|              |                    |                 | 18:00-18:15  |
|              |                    |                 | น.           |
+--------------+--------------------+-----------------+--------------+
| ป้อนรักลูกน้อย   | []                 | สารคดีเด็กอ่อน 1   | วันอาทิตย์      |
|              |                    | นาที             |              |
|              |                    |                 | เวลา         |
|              |                    |                 | 09:14-09:15  |
|              |                    |                 | น.           |
+--------------+--------------------+-----------------+--------------+
| สานฝันโลกเขียว | []                 | สารคดีสิ่งแวดล้อม 1 | วันอาทิตย์      |
|              |                    | นาที             |              |
|              |                    |                 | เวลา         |
|              |                    |                 | 16:59-17:00  |
|              |                    |                 | น.           |
+--------------+--------------------+-----------------+--------------+

ในปี 2549 บริษัทฯ มีเวลาออกอากาศต่อสัปดาห์ประมาณ 653 นาที
โดยออกอากาศทางโทรทัศน์สีกองทัพบกช่อง 7 ทั้งหมด

(2) การตลาดและภาวะการแข่งขัน

2.1 กลยุทธ์ทางการตลาด

 จุดเด่นทางการตลาด

1.  พัฒนาการตลาดและรูปแบบการขายสอดคล้องกับรูปแบบรายการและกลุ่มเป้าหมาย

สร้างรูปแบบการขายที่ชัดเจน โดยเฉพาะกลุ่มเป้าหมายสำหรับเด็กและครอบครัว ซึ่งบริษัทฯ
มีอยู่หลายรายการ พร้อมนำเสนอการขายสำหรับรายการวาไรตี้ และข่าว
โดยสามารถตอบสนองความต้องการและเงื่อนไขการสั่งซื้อของลูกค้าอย่างรวดเร็ว

ทั้งนำเวลาโฆษณามาใช้ให้เกิดประโยชน์สูงสุด ในการผสานการขายกับกิจกรรมพิเศษต่างๆ

2.  ดำเนินธุรกิจแบบพันธมิตรธุรกิจ

เปิดกว้างด้านการร่วมมือกับพันธมิตร ที่มีศักยภาพสูง
ในการร่วมผลิตรายการโทรทัศน์ที่ตรงตามความต้องการของผู้ชมที่หลากหลาย

 การจำหน่ายและช่องทางการจำหน่าย

ตามข้อกำหนดของกรมประชาสัมพันธ์ ในแต่ละรายการสามารถจำหน่ายเวลาโฆษณาได้สูงสุด 10
นาทีต่อ 1 ชั่วโมง ทั้งนี้ เวลาโฆษณาจริงในแต่ละรายการจะขึ้นอยู่กับความนิยมของรายการนั้นๆ

บริษัทฯ
มีแนวทางการผลิตรายการที่จะพยายามสนองตอบความต้องการของผู้ชมในแต่ละกลุ่มอย่างทั่วถึง
จึงเป็นการส่งเสริมให้การจำหน่ายเวลาโฆษณาง่ายขึ้น

ช่องทางการจำหน่าย แบ่งออกได้เป็น 2 ประเภท

1.  ขายผ่านบริษัทตัวแทนจำหน่ายเวลาโฆษณา (Agency)

2.  ขายตรงให้กับลูกค้าบริษัททั่วไป ซึ่งเป็นเจ้าของสินค้าหรือบริการต่างๆ

ลักษณะลูกค้า

  ลูกค้าของบริษัทฯ ได้แก่ บริษัทตัวแทนจำหน่ายเวลาโฆษณา และลูกค้าบริษัททั่วไป
  ซึ่งเป็นเจ้าของสินค้า หรือบริการต่างๆ โดยมีสัดส่วนประมาณ 90:10 สำหรับลูกค้าที่เป็น
  Agency นั้น มูลค่าการจำหน่ายแต่ละรายจะต่างกันไปในแต่ละปี
  ขึ้นอยู่กับจำนวนและลักษณะลูกค้าของ Agency แต่ละแห่งว่าจะตรงกับรูปแบบรายการของ บริษัทฯ
  หรือไม่ อย่างไรก็ตามบริษัทฯ ไม่มียอดการจำหน่ายแก่ลูกค้ารายใดเกินร้อยละ 30 เป็นเวลา 3
  ปีติดต่อกัน ดังนั้นจึงไม่มีผลกระทบต่อการสูญเสียลูกค้ารายหนึ่งรายใดมากนัก

สัดส่วนของลูกค้ารายใหญ่ 10 รายแรกในระยะ 3 ปีที่ผ่านมา

  ปี 2547 ปี 2548 ปี 2549

  มูลค่า มูลค่า มูลค่า

  (ล้านบาท) % (ล้านบาท) % (ล้านบาท) %

ลูกค้ารายใหญ่ 10 รายแรก 464.11 35.70 371.31 47.61 419.28 63.95

อื่นๆ 835.80 64.30 408.63 52.39 236.39 36.05

รวมมูลค่าการจำหน่ายทั้งหมด 1,299.91 100.00 779.94 100.00 655.67 100.00

2.2 ภาวะการแข่งขันและแนวโน้มอุตสาหกรรม

ภาพรวมเศรษฐกิจไทยในปี 2549 เผชิญกับปัจจัยลบหลายปัจจัย ได้แก่
อุทกภัยที่เกิดขึ้นในหลายพื้นที่ของประเทศ ความรุนแรงต่อเนื่องของสถานการณ์ภาคใต้
และการทำรัฐประหารของคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข
เมื่อวันที่ 19 กันยายน 2549 ที่ผ่านมา
นอกจากนี้ยังมีปัจจัยเสี่ยงจากราคาน้ำมันและความผันผวนของอัตราแลกเปลี่ยน
ในขณะที่การบริโภคและการลงทุนของภาคเอกชนยังคงชะลอตัวลงอย่างต่อเนื่อง
ปัจจัยเหล่านี้ส่งผลให้เศรษฐกิจไทยมีอัตราการขยายตัวในเกณฑ์ปานกลาง คืออัตราร้อยละ 5.0

อย่างไรก็ตาม ภาพรวมของค่าใช้จ่ายโฆษณาตามสื่อประเภทต่าง ๆ ในปี 2549
มีอัตราการเติบโตเพิ่มขึ้นเมื่อเทียบกับปีก่อน คือ เติบโตร้อยละ 4.95
ทั้งนี้สื่อโทรทัศน์ยังเป็นสื่อหลักที่มีส่วนแบ่งตลาดสูงสุดถึงร้อยละ 59.32 หรือประมาณ 53,296
ล้านบาท และมีอัตราการเติบโตอย่างต่อเนื่อง เมื่อเทียบกับสื่อประเภทอื่นๆ คือ เติบโตถึงร้อยละ
6.55

[]

  ------------------- ---------- ---------- ---------- ---------- -----------
                      ปี 2549                ปี 2548                %

  สื่อ                  (ล้านบาท)   สัดส่วน (%)  (ล้านบาท)   สัดส่วน (%)  เปลี่ยนแปลง

  1. โทรทัศน์           53,296     59.32      50,020     58.43      6.55

  2. หนังสือพิมพ์         15,432     17.18      16,248     18.98      -5.02

  3. วิทยุ              6,588      7.33       6,392      7.47       3.07

  4. แมกกาซีน          6,140      6.83       6,148      7.18       -0.13

  5. ภาพยนตร์          2,404      2.68       1,443      1.69       66.60

  6. อื่น ๆ             5,980      6.66       6,794      6.25       11.75

  รวม                 89,840     100.00     85,602     100.00     4.95
  ------------------- ---------- ---------- ---------- ---------- -----------

ที่มา : เอซี นีลเส็น มีเดีย รีเสิร์ช

สำหรับปี 2549 สถานีโทรทัศน์ที่มีส่วนแบ่งตลาดสูงสุดยังคงเป็นสถานีโทรทัศน์สีกองทัพบกช่อง 7
มีส่วนแบ่งตลาดสูงสุด คือ ร้อยละ 27.36 รองลงมาคือไทยทีวีสีช่อง 3 ร้อยละ 22.20
และช่องไอทีวี ร้อยละ 17.28

ส่วนแบ่งตลาดของแต่ละช่องในปี 2548-2549

  ------------------------ ----------------------- -----------------------
  สถานีโทรทัศน์               ปี 2549                  ปี 2548

  ช่อง 3                    22.20%                  20.78%

  ช่อง 5                    15.99%                  16.47%

  ช่อง 7                    27.36%                  28.01%

  ช่อง 9                    14.37%                  13.92%

  ช่อง 11                   2.81%                   2.35%

  ช่อง ไอทีวี                 17.28%                  18.48%

  รวม                      100.00%                 100.00%
  ------------------------ ----------------------- -----------------------

ที่มา : เอซี นีลเส็น มีเดีย รีเสิร์ช

จากการที่สื่อโฆษณาทางโทรทัศน์ เป็นสื่อที่สามารถเข้าถึงผู้ชมได้เป็นจำนวนมาก
เจ้าของผลิตภัณฑ์ยังคงทุ่มงบโฆษณากับสื่อโฆษณาทางโทรทัศน์
ทำให้แนวโน้มการแข่งขันของธุรกิจโทรทัศน์ทวีความรุนแรงมากขึ้นทุกปี
การสรรหารายได้ของสถานีโทรทัศน์แต่ละสถานีมีการเติบโตอย่างต่อเนื่อง สำหรับในปี 2549
สถานีโทรทัศน์แต่ละแห่งยังคงให้ความสำคัญกับรายการหลักๆ คือ ละคร ข่าว และเกมส์โชว์
ที่สร้างเรตติ้งที่ดีให้กับสถานี ในขณะเดียวกันก็มีการพัฒนารูปแบบของรายการใหม่ๆ
ที่จับกลุ่มผู้ชมเฉพาะกลุ่มออกมาอย่างต่อเนื่อง โดยเน้นรายการที่มีเนื้อหาสาระความรู้มากขึ้น เช่น
รายการสารคดี และรายการเด็ก สำหรับช่วงไพร์มไทม์ (Prime time) ของทีวีซึ่งอยู่ระหว่าง
18.45 น. ถึง 22.30 น. สถานีโทรทัศน์สีกองทัพบกช่อง 7
เป็นผู้ที่แย่งชิงผู้ชมได้มากที่สุดโดยมีรายการละครสลับข่าวภาคค่ำเป็นรายการดึงดูดผู้ชม
ส่วนช่วงเวลานอกไพร์มไทม์ (Non-prime time) นั้นสถานีโทรทัศน์สีกองทัพบกช่อง 7
และไทยทีวีสีช่อง 3 ประสบความสำเร็จมากกว่าช่องอื่นโดยมีรายการข่าว ละคร และเกมส์โชว์
เป็นรายการปลุกกระแสความนิยมของผู้ชม
อย่างไรก็ตามรูปแบบการแข่งขันในปัจจุบันมิได้จำกัดอยู่เฉพาะด้านการนำเสนอในช่วงเวลาไพร์มไทม์เท่านั้น
แต่ได้ขยายไปสู่การแข่งขันกัน สร้างรายได้เพิ่มในช่วงเวลานอกไพร์มไทม์อีกด้วย

ปัจจัยที่เป็นตัวกำหนดการเติบโตของธุรกิจการจัดทำรายการโทรทัศน์ มีดังนี้คือ

1. การได้รับเวลาออกอากาศจากสถานีโทรทัศน์ฟรีทีวี
ยังคงถือเป็นปัจจัยหลักแห่งความสำเร็จที่สำคัญยิ่ง เพราะหากไม่ได้รับ หรือถูกจำกัด
หรือถูกถอดถอนรายการโทรทัศน์ อันเนื่องจากปัจจัยต่างๆ
จะสร้างความกระทบกระเทือนอย่างสูงต่อรายได้ของผู้ผลิตรายการโทรทัศน์นั้นๆ

2. ความสามารถในการสร้างสรรค์รูปแบบรายการที่ดีตรงกับรสนิยมผู้ชม
ตรงกับกลุ่มเป้าหมายในช่วงเวลานั้นๆ ทำให้การตอบรับจากผู้ชม (Rating) ของรายการพุ่งสูงขึ้น
ซึ่งนำมาสู่รายได้จากค่าโฆษณา ในการผลิตรายการโทรทัศน์จะพิจารณาถึง

2.1 กลุ่มเป้าหมายในช่วงเวลาที่ได้รับมา

2.2 เนื้อหาของรายการ

2.3 ความหลากหลายในรูปแบบ

2.4 คุณภาพของรายการ

2.5 งบประมาณการผลิต

ทั้งนี้ เวลาที่ออกอากาศ และรูปแบบรายการนั้น
จำเป็นอย่างยิ่งที่จะต้องสัมพันธ์กับกลุ่มเป้าหมายในช่วงเวลาออกอากาศนั้น
โดยเฉพาะการได้รับการตอบรับจากผู้ชม (Rating) ด้วยดีอย่างต่อเนื่อง
ซึ่งเป็นปัจจัยที่สำคัญในการพิจารณาใช้งบประมาณโฆษณาของลูกค้า

โอกาสทางอุตสาหกรรม

1. การพัฒนาทั้งทางเศรษฐกิจและสังคมของประเทศ
ทำให้ความนึกคิดและทัศนคติของประชาชนเปลี่ยนแปลงไป
นำมาสู่การพัฒนาคุณภาพที่ดีขึ้นของรายการโทรทัศน์ ทำให้ผู้จัดทำรายการโทรทัศน์มีทางเลือกต่างๆ
ในการนำเสนอรายการโทรทัศน์

2. ในอนาคต หากมีการเปิดสัมปทานให้เอกชนทำทีวีเสรี และการขยายช่วงเวลาออกอากาศ
ทำให้ความต้องการรายการโทรทัศน์ (Program) มีสูง
ทำให้ธุรกิจการจัดทำรายการโทรทัศน์มีแนวโน้มการเติบโตที่สูงด้วยเช่นกัน
นอกจากนั้นการเปิดให้มีช่องสถานีมากขึ้น
ทำให้ค่าเช่าเวลาออกอากาศมีแนวโน้มที่ลดลงเป็นผลดีต่อผู้จัดทำรายการโทรทัศน์
เพราะจะทำให้ต้นทุนการประกอบการลดลง

  อุปสรรคทางอุตสาหกรรม

ผู้ประกอบการใหม่ต้องมีความพร้อมในหลายด้าน ทั้งเงินทุน ประสบการณ์ ความชำนาญ
บุคคลากรและความสัมพันธ์กับภาครัฐบาลหรือเจ้าของสถานี

 ปัจจัยภายนอกที่มีผลกระทบต่ออุตสาหกรรมในปัจจุบันและอนาคต

1. ปัจจัยทางด้านภาวะเศรษฐกิจ

อุตสาหกรรมทางด้านสื่อทีวี เป็นอุตสาหกรรมที่อาจได้รับผลกระทบจากปัจจัยทางด้านเศรษฐกิจ
ซึ่งหากเป็นช่วงภาวะเศรษฐกิจตกต่ำ อำนาจซื้อของผู้บริโภคลดลง ธุรกิจได้รับผลกระทบ
เจ้าของผลิตภัณฑ์จะใช้จ่ายงบประมาณด้านโฆษณาน้อยลง ในขณะที่หากภาวะเศรษฐกิจฟื้นตัว
ธุรกิจมีการเจริญเติบโต งบประมาณด้านการโฆษณาก็จะมีการใช้จ่ายเพิ่มขึ้นตามไปด้วย

2. ปัจจัยทางด้านการเปลี่ยนแปลงรสนิยมของผู้บริโภค

รสนิยมของผู้บริโภคมีการเปลี่ยนแปลงตามยุคสมัย
ขณะเดียวกันพฤติกรรมของผู้บริโภคเปลี่ยนไปตามปัจจัยของการศึกษาและอายุ
การพัฒนาทางด้านเทคโนโลยีทำให้ความต้องการทางด้านคุณภาพให้เทียบเท่ากับต่างประเทศเพิ่มมากขึ้น
ซึ่งมีผลต่ออุตสาหกรรมบันเทิงทั้งในแง่บวกและลบ
โดยในแง่บวกคือทำให้มีการแข่งขันในการพัฒนาคุณภาพมากขึ้น
ส่วนในแง่ลบคือธุรกิจมีความเสี่ยงในการลงทุนสูงขึ้น

3. ปัจจัยด้านนโยบายภาครัฐ

นโยบายภาครัฐ ซึ่งอาจส่งผลกระทบต่อการโฆษณาผ่านสื่อโทรทัศน์ อาทิ เช่น
มาตรการไม่ให้โฆษณาเครื่องดื่มแอลกอฮอล์ผ่านสื่อโฆษณาทางโทรทัศน์ เป็นต้น

4. ปัจจัยด้านเทคโนโลยี

การพัฒนาทางด้านเทคโนโลยี
ได้มีบทบาทสำคัญต่อความก้าวหน้าของอุตสาหกรรมในการพัฒนาคุณภาพในการผลิต
จากการแข่งขันทางด้านคุณภาพที่เพิ่มมากขึ้นและการเข้ามาของธุรกิจ Pay TV
การให้ความสำคัญกับการพัฒนาคุณภาพในการผลิตถือเป็นปัจจัยสำคัญต่อการอยู่รอดของผู้ประกอบการ

สภาพการแข่งขันในอุตสาหกรรมและส่วนแบ่งการตลาด

สภาพการแข่งขันในอุตสาหกรรมในช่วงสามปีที่ผ่านมามีแนวโน้มสูงขึ้น
ทั้งในระหว่างผู้ประกอบการที่เป็นสถานีโทรทัศน์ และผู้ผลิตรายการโทรทัศน์
สถานีโทรทัศน์จะมีการพิจารณาและปรับเปลี่ยนผังรายการโทรทัศน์
เพื่อเพิ่มกระแสความนิยมของผู้ชมโทรทัศน์
และเพิ่มส่วนแบ่งทางการตลาดอันนำมาซึ่งรายได้ค่าโฆษณาที่มากขึ้น
สำหรับผู้ผลิตรายการโทรทัศน์ก็ต้องแข่งขันกันสูงขึ้นในการคิดสร้างสรรค์รายการที่มีความแตกต่าง
มีคุณภาพเพื่อนำเสนอต่อสถานีโทรทัศน์ ในปัจจุบันผู้ผลิตรายการโทรทัศน์มีอยู่เป็นจำนวนมาก
แต่จะมีผู้ผลิตรายการรายใหญ่อยู่เพียงไม่กี่รายเท่านั้น
ผู้ผลิตรายย่อยส่วนใหญ่จะเป็นการรวมตัวกันเป็นกลุ่มเล็กๆ ของผู้ที่มีประสบการณ์ในการผลิตรายการ
ผู้ผลิตในปัจจุบันนอกจากบริษัทฯ แล้ว ยังมีอาทิ เช่น

บริษัท เวิร์คพอยท์ เอ็นเทอร์เทนเมนท์ จำกัด (มหาชน) เน้นทางด้านเกมส์โชว์ ทอล์ควาไรตี้

บริษัท เจเอสแอล จำกัด เน้นทางด้านทอล์ควาไรตี้ เกมส์โชว์

บริษัท กันตนา จำกัด (มหาชน) เน้นทางด้านละคร ขำขัน และของแปลก เป็นต้น

ผู้ผลิตรายใหญ่เหล่านี้จะมีส่วนแบ่งการตลาดสูง และสามารถผลิตรายการป้อนให้กับสถานีได้มากกว่า
โดยการผลิตรายการโทรทัศน์ประเภทต่าง ๆ นั้น ส่วนใหญ่แล้ว
ผู้นำตลาดในการผลิตรายการแต่ละประเภทจะแตกต่างกันเนื่องจากแต่ละบริษัทจะมีจุดเด่นที่แตกต่างกัน
ทั้งนี้จะพบว่าผู้ผลิตรายการทั้งหมดจะเป็นผู้ผลิตรายการบันเทิง วาไรตี้และละครมีสัดส่วนมากที่สุด
ที่เหลือเป็นผู้ผลิตรายการสารคดีและรายการที่ให้สาระความรู้

ความยาก/ง่ายที่จะมีคู่แข่งรายใหม่

ธุรกิจโทรทัศน์เป็นธุรกิจที่มีการแข่งขันสูง แต่มีผู้ผลิตรายใหญ่ที่เป็นผู้นำตลาดอยู่เพียงไม่กี่ราย
ที่มีความได้เปรียบสูงเนื่องจากมีประสบการณ์และสร้างชื่อเสียงมาเป็นเวลานาน
นอกจากนี้ยังมีความสัมพันธ์ที่ดีกับสถานี โทรทัศน์และมีเครื่องมืออุปกรณ์การผลิตที่พร้อม
มีการทำธุรกิจค่อนข้างครบวงจร และผู้ผลิตบางรายก็เป็นเจ้าของสถานีโทรทัศน์เองด้วย
ดังนั้นสำหรับผู้ผลิตรายย่อยและรายใหม่จึงมีโอกาสน้อยที่จะสามารถแย่งส่วนแบ่งการตลาดจากผู้ผลิตรายเดิมได้
อีกทั้งต้องใช้เงินลงทุนที่ค่อนข้างสูง ดังนั้นการเข้ามาใหม่ของผู้ผลิตรายใหม่จึงเป็นไปได้ไม่ง่ายนัก

 สินค้าทดแทน

ในแง่ผู้บริโภคนั้น การชมรายการโดยผ่านสื่อโทรทัศน์ด้วยเสาอากาศปกติ นับว่ามีต้นทุนที่ต่ำที่สุด
เนื่องจากเป็นฟรีทีวี ไม่มีค่าใช้จ่ายใดๆ อย่างไรก็ตามยังมีทางเลือกอื่นๆ
ที่สามารถทดแทนได้ในขณะนี้ ได้แก่ Pay TV หรือ Cable TV หรือ Satellite TV
รวมถึงการชมผ่าน Internet เป็นต้น

อำนาจต่อรองของผู้ซื้อ

จากภาวะการแข่งขันที่รุนแรง ทำให้เกิดการแย่งชิงเม็ดเงินที่มีอยู่อย่างจำกัด
กลยุทธ์ทางด้านราคาจึงถูกนำมาใช้กันมากขึ้น
ลูกค้าซึ่งประกอบด้วยกลุ่มเจ้าของผลิตภัณฑ์และบริษัทตัวแทนจำหน่ายเวลาโฆษณา (Agency)
จึงมีทางเลือกและอำนาจในการต่อรองเพิ่มมากขึ้น
ซึ่งโดยส่วนใหญ่ลูกค้าจะเลือกสถานีที่จะออกอากาศ รายการที่มี Rating สูง และเป็นช่วงไพร์มไทม์
(Prime Time)

อำนาจต่อรองของผู้ขาย

ในที่นี้คือสถานีโทรทัศน์ต่าง ๆ ซึ่งปัจจุบันมีสถานีโทรทัศน์ที่เป็น Free TV อยู่เพียง 6 สถานีเท่านั้น
โดยแต่ละสถานีจะเป็นผู้กำหนดนโยบายในการบริหารเวลา
และปรับแผนในการออกอากาศตลอดเวลา สถานีโทรทัศน์จึงมีอำนาจในการต่อรองที่สูง
โดยเฉพาะสถานีโทรทัศน์ที่มีผู้ชมรายการมาก จะมีอำนาจในการกำหนดเงื่อนไขต่างๆ
ทั้งทางด้านผังรายการ การถอดถอนรายการ การเลือกผลิตรายการเอง
รวมถึงนโยบายการกำหนดอัตราค่าเช่าเวลาสถานี
ในอนาคตหากภาครัฐมีการเปิดสัมปทานให้เอกชนสามารถทำทีวีเสรีได้
ก็จะทำให้มีสถานีที่เป็นทางเลือกเพิ่มมากขึ้น
ขณะเดียวกันต้นทุนในการดำเนินการของธุรกิจสื่อทีวีก็จะลดต่ำลง

(3) การผลิตหรือการจัดหาผลิตภัณฑ์เพื่อการจำหน่าย

 การผลิตรายการโทรทัศน์ มีต้นทุนหลักอันประกอบด้วย ค่าเช่าเวลาออกอากาศจากสถานีโทรทัศน์ ค่าใช้จ่ายเกี่ยวกับพนักงานฝ่ายผลิต ค่าพิธีกร เงินรางวัล และค่าใช้จ่ายในการผลิตต่างๆ เป็นต้น โดยมีขั้นตอนการจัดหาผลิตภัณฑ์และบริการ ดังนี้

 

1. ขั้นตอนการจัดหาสถานีโทรทัศน์และช่วงเวลาออกอากาศ

บริษัทฯ จะทำการเช่าซื้อเวลาออกอากาศจากสถานีโทรทัศน์ต่างๆ โดยมีขั้นตอนการขอเช่าซื้อเวลา
ดังนี้

1.  ยื่นข้อเสนอรูปแบบรายการ

ยื่นเสนอรูปแบบรายการแก่สถานีโทรทัศน์ เพื่อขอเช่าเวลาออกอากาศ
โดยทั่วไปช่วงเวลาในการยื่นเสนอ
รูปแบบรายการนั้นอยู่ในระหว่างเดือนกันยายนถึงเดือนพฤศจิกายนของทุกปี

2. สถานีพิจารณาอนุมัติ

แต่ละสถานีจะมีหลักเกณฑ์ในการพิจารณาแตกต่างกันไป ซึ่งหลักใหญ่ๆ ในการพิจารณา คือ
ประสบการณ์ของผู้ผลิตรายการ คุณภาพของรายการที่ผ่านมา
ลักษณะของรายการว่าเหมาะสมกับเวลาสถานีหรือไม่ หรือถ้าเป็นรายการเดิม
จะทำการยื่นข้อเสนอขอต่อเวลา
ทางสถานีจะพิจารณาจากความสามารถในการจ่ายชำระหนี้ค่าเช่าเวลาและเรตติ้งของรายการ

3. การทำสัญญาและลักษณะการจ่ายชำระค่าเช่าเวลาออกอากาศ

แต่ละสถานีจะกำหนดลักษณะของสัญญาและวิธีการเก็บค่าเช่าเวลาต่างกัน ปัจจุบันบริษัทฯ
จ่ายชำระค่าเช่าเวลาออกอากาศสำหรับแต่ละรายการ โดยชำระก่อนวันออกอากาศ

2. ขั้นตอนการผลิตรายการโทรทัศน์

การผลิตรายการโทรทัศน์จะเริ่มต้นจากการสร้างสรรค์รูปแบบรายการ
จากนั้นจึงกำหนดงบประมาณการผลิตและประสานงานการผลิต ในกรณีของการผลิตรายการวาไรตี้
หรือ เกมส์โชว์ ร้อยละ 80 - 90 จะถ่ายทำในสตูดิโอที่มีการเซ็ทฉาก
และอุปกรณ์ประกอบฉากไว้เรียบร้อยแล้ว หลังจากนั้นจะนำไปตัดต่อส่งให้ กบว.
เซ็นเซอร์และทำการออกอากาศ

ส่วนรายการสารคดี ซึ่งส่วนใหญ่จะเป็นการถ่ายทำนอกสถานที่
หลังจากที่ได้ทำข้อมูลและประสานงานการผลิตแล้วก็พร้อมที่จะถ่ายทำได้เลย โดยร้อยละ 90 - 95
จะเป็นการถ่ายทำนอกสถานที่จากนั้นจะนำมาตัดต่อ-มิกซ์เสียง แล้วนำออกอากาศ

ส่วนละคร นอกจากจะเตรียมความพร้อมด้านสถานที่ บทละคร อุปกรณ์การผลิตแล้ว
ยังต้องตระเตรียมนักแสดงให้พร้อมเพรียงกัน จึงจะสามารถถ่ายทำได้ จากนั้นจะนำมาตัดต่อ-มิกซ์
แล้วนำออกอากาศ

  3.2 ธุรกิจสตูดิโอ

ลักษณะผลิตภัณฑ์หรือบริการ

บริษัท มีเดีย สตูดิโอ จำกัด ตั้งขึ้นโดยมีวัตถุประสงค์เพื่อประกอบธุรกิจให้เช่าสตูดิโอ
อุปกรณ์การถ่ายทำรายการหรือภาพยนตร์และอุปกรณ์ประกอบฉาก ตั้งแต่ปี 2542
เป็นต้นมาได้มีการโอนหน่วยงานในขั้นตอนผลิตทั้งหมดมาอยู่ภายใต้การดูแลของบริษัท มีเดีย ออฟ
มีเดียส์ จำกัด (มหาชน)

รายได้ของบริษัท ในปัจจุบันคือรายได้จากการให้เช่าอุปกรณ์การผลิตแก่บริษัท มีเดีย ออฟ มีเดียส์
จำกัด (มหาชน)

3.3 ธุรกิจสนามกอล์ฟ

(1) ลักษณะผลิตภัณฑ์หรือบริการ

บริษัท เขาเขียวคันทรี่คลับ จำกัด เป็นบริษัทที่ดำเนินธุรกิจให้บริการสนามกอล์ฟ 27 หลุม
ตั้งอยู่ที่อำเภอศรีราชา จังหวัดชลบุรี มีธุรกิจอื่นๆ ที่เกี่ยวกับสนามกอล์ฟ คือ ภัตตาคาร ร้านโปรช็อป
บริการรถกอล์ฟให้เช่า และสนามซ้อม เปิดบริการทุกวันไม่มีวันหยุด
ราคาค่ากรีนฟีในหนึ่งปีแบ่งเป็นไฮซีซั่น 4 เดือน (เดือนพฤศจิกายนถึงเดือนกุมภาพันธ์) โลว์ซีซั่น 8
เดือน (เดือนมีนาคมถึงเดือนตุลาคม) ราคาค่ากรีนฟีสำหรับไฮซีซั่นจะสูงกว่าโลว์ซีซั่น

(2) การตลาดและภาวะการแข่งขัน

เนื่องจากในจังหวัดชลบุรีและจังหวัดใกล้เคียงมีสนามกอล์ฟเปิดให้บริการเป็นจำนวนมากจึงมีการแข่งขัน
ระหว่างสนามกอล์ฟสูง

(3) การจัดหาผลิตภัณฑ์หรือบริการ

ทางสนามได้จัดการดูแลบำรุงสนามกอล์ฟและกรีน ให้อยู่ในสภาพที่ดีเยี่ยม
รวมทั้งการให้บริการที่เกี่ยวข้อง

4.  ธุรกิจโทรทัศน์ดาวเทียม

(1) ลักษณะผลิตภัณฑ์หรือบริการ

สถานีโทรทัศน์ดาวเทียม “T Channel” เริ่มก่อตั้งในปี 2548
เป็นสถานีที่ผลิตรายการเกี่ยวกับเพลงลูกทุ่ง ศิลปวัฒนธรรม การท่องเที่ยว ออกอากาศตลอด 24
ชั่วโมง ครอบคลุมพื้นที่กว่า 22 ประเทศในเอเซีย ที่ผู้ชม มีจานรับสัญญาณดาวเทียม
โดยในระหว่างปี 2549 บริษัทฯ
ได้เปลี่ยนแปลงการเช่าสัญญาณการแพร่ภาพและเสียงผ่านดาวเทียมเพื่อการถ่ายทอดรายการโทรทัศน์ผ่านระบบเคเบิ้ลทีวีในสาธารณรัฐประชาธิปไตยประชาชนลาว
มาเป็นประเทศกัมพูชา ซึ่งการเปลี่ยนแปลงการเช่าสัญญาณดังกล่าว ทำให้บริษัทฯ
สามารถลดต้นทุนการส่งสัญญาณ ในขณะเดียวกัน
ยังปรับวิธีการนำเสนอเนื้อหารายการอย่างสม่ำเสมอ
รวมถึงการเสริมสร้างช่องทางรายได้ไปพร้อมกับการเก็บข้อมูลฐานผู้ชมจากระบบอินเตอร์แอคทีฟ
ระหว่างผู้ชมกับรายการโทรทัศน์ อาทิ SMS และการ Download อีกด้วย

(2) การตลาดและภาวะการแข่งขัน

เนื่องจากธุรกิจโทรทัศน์มีการแข่งขันสูงและมีข้อจำกัดมากขึ้น
ส่งผลให้ผู้ผลิตรายการส่วนหนึ่งได้หันมาดำเนินธุรกิจโทรทัศน์ดาวเทียม
รูปแบบการดำเนินธุรกิจโทรทัศน์ดาวเทียมมี 2 แบบ คือ

1.  ให้บริการแบบฟรี-ทู-แอร์ (Free to air) คือ ออกอากาศฟรี เช่น สถานี “T Channel”
    และ

2.  การจำหน่ายรายการเป็นแพ็คเกจให้กับผู้ประกอบการเคเบิ้ลทีวี

ปัจจุบันมีผู้ผลิตรายการในประเทศ ผลิตรายการออกอากาศผ่านดาวเทียมมากกว่า 20 ช่องรายการ
การขยายตัวของโทรทัศน์ดาวเทียมส่วนหนึ่งมาจากการขยายตัวของธุรกิจเคเบิ้ลท้องถิ่น
ซึ่งปัจจุบันมีผู้ประกอบการ 400-500 ราย
ในขณะเดียวกันจานรับสัญญาณดาวเทียมซึ่งปัจจุบันราคาถูกลง
ทำให้คนระดับกลางนิยมซื้อจานรับสัญญาณดาวเทียมเพิ่มขึ้น
ซึ่งสอดคล้องกับการเพิ่มจำนวนของผู้ประกอบการสถานีโทรทัศน์ดาวเทียม
ซึ่งมักวางตำแหน่งทางการตลาดเฉพาะทาง เช่น ด้านลูกทุ่ง ด้านภาพยนตร์ ด้าน Shopping TV
เป็นต้น

อย่างไรก็ตามรายได้จากค่าโฆษณายังไม่เติบโตเท่าที่ควร
เนื่องจากกลุ่มธุรกิจสถานีโทรทัศน์ดาวเทียมยังขาดข้อมูลด้านการวิจัย หรือ Rating
ที่จะสามารถวัดความนิยมของผู้ชม หรือสร้างความเชื่อถือให้กับเจ้าของผลิตภัณฑ์หรือตัวแทนโฆษณา
(Agency) ในการตัดสินใจลงทุนในงบโฆษณานี้

นอกจากนั้น บริษัทฯ ได้มีการดำเนินกิจกรรมที่เกี่ยวเนื่องกับสถานีโทรทัศน์ดาวเทียม “T Channel”
คือการดำเนินกิจกรรมเรียลลิตี้โชว์ “ดาวรุ่งลูกทุ่งไทยแลนด์”
เป็นรายการเพื่อส่งเสริมเยาวชนผู้มีความสามารถในการ ขับร้องเพลงลูกทุ่ง
และเป็นการอนุรักษ์ศิลปะเพลงลูกทุ่งของไทย โดยในปี 2549 ได้ดำเนินโครงการ
“ดาวรุ่งลูกทุ่งไทยแลนด์” เป็นปีที่สอง

(3) การจัดหาผลิตภัณฑ์หรือบริการ

ปัจจุบันบริษัทฯ
ได้จ้างทีมดำเนินงานที่มีประสบการณ์และความรู้ความสามารถในการทำรายการเพลงลูกทุ่ง
นำทีมโดยคุณวิทยา ศุภพรโอภาส ทำหน้าที่ดูแลรูปแบบรายการ

สำหรับอุปกรณ์การผลิตนั้น
นอกจากเครื่องมือในการถ่ายทำรายการและอุปกรณ์ในการตัดต่อภาพและบันทึกเสียง
ซึ่งเช่าจากบริษัท มีเดีย สตูดิโอ จำกัด แล้ว บริษัทฯได้เช่าสตูดิโอของ
กองทุนรวมเอเชียรีคอฟเวอรี่พร็อพเพอร์ตี้ 3 (อาคารอิมพีเรียลลาดพร้าวชั้น 6)
เป็นสถานที่ตั้งของห้องส่งสถานี “T Channel”